Abies

***Abies*** é o xénero que acolle as diferentes especies de coníferas chamadas comunmente **abetos**. Son árbores da familia Pinaceae, nativas de bosques temperados de Europa, Asia e América do Norte.
Medran principalmente en bosques de coníferas.

A especie máis común en Europa é a pinabeta (*Abies alba*). En Galicia non existen especies naturais, atopándose soamente en xardíns e arboredos coma ornamentais.

## Descrición 
Son árbores altas que van dos 10 até os 80 m de altura. Distínguense doutros membros da familia dos piñeiros polas súas follas a xeito de agulla que fican unidas á póla por un pé que lembra a unha ventosa miúda e polos seus froitos: conos cilíndricos de entre 5 e 25&nbsp;cm de longo, compactos, con escamas ou brácteas, que se erguen erectos sobre as pólas, agrupados preto da parte superior. Ao madurar, estes conos, a diferenza dos piñeiros, fican na árbore, ceibando os piñóns.

A identificación das especies baséase no tamaño e disposición das follas, o tamaño e forma dos conos e en se as brácteas dos mesmos son longas e estendidas ou curtas e agochadas dentro do cono.

Están estreitamente emparentados cos cedros.

Os abetos, de maneira xeral, posúen follas pequenas e aromáticas, e producen pole abundante durante o período de reprodución, o que pode causar alerxia respiratoria en individuos mais sensíbeis.

## Usos 
Plántanse coma fonte de madeira, e das súas follas extráense aceites esenciais para aromaterapia e farmacoloxía. Son igualmente bastante apreciados polo seu efecto decorativo e usados como protección contra o vento. Todos os anos, millóns de abetos son vendidos como árbores de Nadal. Polo xeral en Galicia adóitase usar máis o falso abeto (*Picea abies*).

Gran parte dos instrumentos de corda (violín, violoncelo e contrabaixo, por exemplo) utilizan tradicionalmente pau de abeto na súa parte superior (tampa harmónica) e nalgunhas partes localizadas no interior do instrumento, pois esta madeira confire unha característica peculiar de resonancia moi apreciada polos grandes mestres (*luthiers*), como Antonio Stradivari, Nicola Amati e moitos outros.

## Especies por sección 
O xénero comprende 55 especies, 33 das cales poden considerarse como primarias e as 22 restantes como secundarias ou talvez subespecies das anteriores.

O xénero *Abies* divídese nas seguintes 10 seccións:

### *Abies* 
Europa oriental, central e meridional, Asia Menor.
* *Abies alba* - pinabeta, abeto branco, abeto prateado.
* *Abies borisiiregis*
* *Abies cephalonica*
* *Abies cilicica*
* *Abies nebrodensis*
* *Abies nordmanniana* - abeto do Cáucaso
** *Abies nordmanniana* subsp. *equitrojani*

### *Amabilis* 
Rexións costeiras montañosas do Pacífico, América do Norte e o Xapón, en zonas montañosas altas e con precipitación elevada.
* *Abies amabilis*
* *Abies mariesii*

### *Balsamea* 
En rexións boreais, Asia e América do Norte, e zonas de alta montaña meridionais:

* *Abies balsamea*
** *Abies balsamea* var. *phanerolepis*
* *Abies bifolia*
* *Abies fraseri*
* *Abies kawakamii*
* *Abies koreana*
* *Abies lasiocarpa*
* *Abies nephrolepis*
* *Abies sachalinensis*
* *Abies sibirica*
* *Abies veitchii*
** *Abies veitchii* var. *sikokiana*

miniatura|right|Conos xuvenís de *Abies nordmanniana*
miniatura|right|Cono maduro de abeto e escamas desprendidas

### *Bracteata* 
Costa da California.
* *Abies bracteata*

### *Grandis* 
Desde o oeste de América do Norte a México e Guatemala, en terras baixas no norte, e en altitudes medias no sur.

* *Abies concolor*
* *Abies durangensis*
** *Abies durangensis* var. *coahuilensis*
* *Abies flinckii*
* *Abies grandis*
* *Abies guatemalensis*
* *Abies lowiana*
* *Abies mexicana*

### *Momi* 
Asia oriental e central, Himalaia, xeralmente entre baixas e medias altitudes.
* *Abies beshanzuensis*
* *Abies chensiensis*
** *Abies chensiensis* subsp. *salouenensis*
* *Abies firma*
* *Abies holophylla*
* *Abies homolepis*
* *Abies pindrow*
* *Abies recurvata*
** *Abies recurvata* var. *ernestii*
* *Abies ziyuanensis*

### *Nobilis* 
Oeste dos Estados Unidos, a grandes altitudes.
* *Abies magnifica*
* *Abies magnifica* var. *shastensis*
* *Abies procera*

### *Oiamel* 
México, a grandes altitudes, nas montañas.
* *Abies hickelii* - Oiamel de Hickel
** *Abies hickelii* var. *oaxacana*
* *Abies religiosa* - Oiamel
* *Abies vejarii* - Oiamel cenizo

### *Piceaster* 
España meridional, noroeste de África.
* *Abies numidica*
* *Abies pinsapo* – abeto español, pinsapo
** *Abies pinsapo* var. *marocana*

### *Pseudopicea* 
Montañas do Himalaia, a grandes altitudes.
* *Abies chengii*
* *Abies delavayi*
* *Abies densa*
* *Abies fabri*
* *Abies fargesii*
* *Abies fanjingshanensis*
* *Abies forrestii*
* *Abies spectabilis*
* *Abies squamata*
* *Abies yuanbaoshanensis*